Marseca

'A Marseca è na subreggione 'e ll'Abruzzo 'nterno, 'e 37 comune d'â pruvincia 'e L'Aquila, cu 'ngopp'ê cumune cchiù granne 'a cità 'e Avezzano, pure se 'o capoluoco storeco 'e Celano (Caput Marsorum). Se truova 'int'â chiana d'ô Fucino, nfra 'o Parco nazziunale 'e ll'Abruzzo, Lazzio e Mulise, la chiana 'e Carsoli e 'a cunca 'e Sulmona.

 Storia 

'O terretuorio prenne 'o nomme d'â populazzione taleca ca nce abbetava a ll'epuca antica, 'e Marse. Chiste, ammiezzo d'ê uerre suciale d'ô I seculo a.C., scusajeno cchiù vôte ll'esercito rummano, quanno 'o Senato 'e Romma nnegaje 'a cettadenanza a 'e marse e a ll'ate popule aroppo anne e cullabburazzione melitare ca cheste êveno rato â Repubbreca Rommana.

'O terramoto d'â Marseca, canusciuto pure comme Terramoto d'Avezzano, rato ca 'o capoluoco marsecano fuje 'a cità cchiù dammaggiata, nce fuje rint'ô 1915 a 'e 07:48 cu epicentro 'int'â cunca d'ô Fucino. Facette cchiù 'e 29.000 muorte.

 Terretuorio 

'A Marseca se cumpone 'e chiste comune: Aielli, Avezzano, Balsorano, Bisegna, Canistro, Capistrello, Cappadocia, Carsoli, Castellafiume, Celano, Cerchio, Civitella Roveto, Civita d'Antino, Collarmele, Collelongo, Gioia dei Marsi, Lecce nei Marsi, Luco dei Marsi, Magliano de' Marsi, Massa d'Albe, Morino, Opi, Oricola, Ortona dei Marsi, Ortucchio, Ovindoli, Pereto, Pescasseroli, Pescina, Rocca di Botte, San Benedetto dei Marsi, San Vincenzo Valle Roveto, Sante Marie, Scurcola Marsicana, Tagliacozzo, Trasacco, Villavallelonga; pe' 130.000 abitante.

'Int'ô terretuorio suojo, â parte meridiunale, se truova 'o Parco nazziunale 'e ll'Abruzzo, Lazzio e Mulise, famuso nfra 'e pparche d'ô munno pe' ll'opera 'e sarvauardia 'e anemale rare e menacciate, comme ll'urzo marsecano endemeco d'â zzona, 'a cammorza 'e ll'Abruzzo, 'o lupo e âte. 

Categurìa:Abruzzo
Categurìa:Italia